TRUE ออกหุ้นกู้ 4 ชุด ดอกเบี้ย 3.50-5.05% ขายนักลงทุนทั่วไป 7-9 พ.ย.นี้
TRUE ออกหุ้นกู้ 4 ชุด อายุ 2 ปีถึง 5 ปี 9 เดือน ดอกเบี้ยระหว่าง 3.50-5.05% ต่อปี เตรียมเสนอขายผู้ลงทุนทั่วไป คาดเปิดให้จองซื้อวันที่ 7-9 พ.ย.65 ฟาก “ทริสเรทติ้ง” จัดอันดับความน่าเชื่อถือ “BBB+” แนวโน้มอันดับเครดิต "Positive"
TRUE ออกหุ้นกู้ 4 ชุด ดอกเบี้ย 3.50-5.05% เตรียมเสนอขายผู้ลงทุนทั่วไป คาดเปิดให้จองซื้อวันที่ 7-9 พ.ย.65
26 ต.ค. 2565

นางสาวยุภา ลีวงศ์เจริญ หัวหน้าคณะผู้บริหารกลุ่ม ด้านการเงิน บริษัท ทรู คอร์ปอเรชั่น จำกัด (มหาชน) หรือ TRUE กล่าวว่า บริษัทฯ ได้ยื่นแบบแสดงรายการข้อมูลการเสนอขายตราสารหนี้ ต่อสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) เพื่อเสนอขายหุ้นกู้ TRUE ครั้งที่ 5/2565 แก่ผู้ลงทุนทั่วไป (Public Offering) ซึ่งเป็นหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ อัตราดอกเบี้ยของหุ้นกู้แต่ละชุด ดังนี้
ทั้งนี้ บริษัทฯ อยู่ระหว่างการยื่นแบบแสดงรายการข้อมูล และร่างหนังสือชี้ชวนยังไม่มีผลบังคับใช้ เนื่องจากอยู่ระหว่างการพิจารณาของสำนักงาน ก.ล.ต. โดยคาดว่าจะเปิดจองซื้อระหว่างวันที่ 7-9 พฤศจิกายน 2565 โดยบริษัทฯ และหุ้นกู้ TRUE ได้รับการจัดอันดับความน่าเชื่อถือในระดับ “BBB+” แนวโน้มอันดับเครดิต “Positive” (บวก) จาก บริษัท ทริสเรทติ้ง จำกัด เมื่อวันที่ 7 ตุลาคม 2565
สำหรับผู้ลงทุนที่สนใจจองซื้อสามารถศึกษารายละเอียดเพิ่มเติมได้จากแบบแสดงรายการข้อมูลการเสนอขายตราสารหนี้ และร่างหนังสือชี้ชวนที่ www.sec.or.th หรือ สอบถามรายละเอียดที่ผู้จัดการการจัดจำหน่ายหุ้นกู้ 6 แห่ง ได้แก่
ทั้งนี้เพื่ออำนวยความสะดวกในการทำรายการผ่านระบบออนไลน์ นอกจากผู้ลงทุนที่สนใจจะสามารถจองซื้อหุ้นกู้ทั้ง 4 รุ่นได้ที่สาขาและช่องทางตามที่ธนาคารผู้จัดการการจัดจำหน่ายหุ้นกู้แต่ละรายกำหนด ผู้ลงทุนทั่วไปยังสามารถจองซื้อหุ้นกู้ TRUE ทั้ง 4 รุ่นได้ทางแอปพลิเคชันทรูมันนี่ วอลเล็ท ดาวน์โหลดแอปฯ ได้ที่ App Store และ Play Store ดูรายละเอียดและวิธีการสมัครแอปทรูมันนี่ วอลเล็ท และวิธีการจองซื้อได้ที่ www.truemoney.com สอบถามเพิ่มเติมโทร.1240 กด 6